# חקר דילמות ציפורים ואנשים:

**משימת חקר כיתתית**

קינון סנוניות בכניסות לבתים, במרפסות, בחניונים ובמרכזים מסחריים מהווה מטרד, בגלל הלכלוך שמצטבר מתחת לקינים, בגלל הלשלשת של הסנוניות הלנות או מקננות שם ובגלל התפזרות הבוץ ממנו בונות הסנוניות את הקן.
סנונית הרפתות היא ציפור בר מוגנת ואסור להרוס לה את הקינים במהלך עונת הקינון.
עם זאת, לא ניתן להתכחש למטרד הלכלוך שנגרם בעיקר למכוניות בחניונים ובמרכזים המסחריים שבהם הסנוניות לנות ומקננות. כך גם קשה להתעלם מהצרכים של בעלי החנויות שרוצים להציג את סחורתם בפתח ומבעלי בתים פרטיים שסובלים ממטרד זה בכניסה לביתם. זוהי בהחלט דילמה.
**למידע נוסף על דילמת הסנוניות:**[כרטיס מידע על סנונית הרפתות.](http://www.yardbirds.org.il/show_bird/54)
מצגת של פרויקט הגנת הסנוניות: [בואו נכיר את סנונית הרפתות וכמה דרכים להגנתה](http://www.birds.org.il/he/article-page.aspx?articleId=831)
פרסום של חברה מסחרית להרחקת ציפורים: [עופי יונה-הרחקת ציפורים וגירוש ציפורים](http://www.ufiyona.co.il/39834/%D7%94%D7%A8%D7%97%D7%A7%D7%AA-%D7%A6%D7%99%D7%A4%D7%95%D7%A8%D7%99%D7%9D)

**המשימה שלכם: משחק תפקידים לפתרון הבעיה**

**שלום רב**

**נבחרת להשתתף בוועדת מומחים מיוחדת שמונתה כדי להציע פתרון ראוי לבעיית מטרדי הסנוניות. בוועדת המומחים משתתפים נציגים המייצגים את הגורמים העיקריים המעורבים בקונפליקט זה:**

* **הסנוניות**
* **בעלי בתים פרטיים**
* **מנהל המרכז המסחרי או החניון**
* **בעלי חנויות**
* **נציגי החברה להגנת הטבע**

**עליך לייצג את אחד הגורמים המעורבים, ללמוד את ההשלכות השונות של הבעיה, לגבש פתרון, מנקודת המבט של התפקיד שבחרת, ולהציג טיעונים משכנעים כדי שיאמצו את הפתרון שלך.**

**בעקבות הצגת הפתרונות והטיעונים על ידי התלמידים בכיתה, יתנהל דיון בין נציגי הגורמים המעורבים ותינתן אפשרות להמליץ על הפתרון המתאים ביותר.**

**בהצלחה!**

**אחרי שתקראו במקורות המידע השונים....
לפניכם דוגמאות לנימוקים שניתן להיעזר בהם לבניית הטיעונים של כמה מהגורמים המעורבים.
המשיכו להרחיב כל נימוק בעזרת מקורות המידע**

**סנונית רפתות:**

1. לסנונית, כמו לכל בעל חיים, זכות קיום ורביה.
2. הסנונית יכולה לבנות קן בהרבה מקומות וניתן להציע לה אלטרנטיבות ראויות.
3. הסנונית מועילה כמדבירה ביולוגית.
4. הסנונית מכובדת ומוערכת בתרבויות רבות והיא מלווה את האדם אלפי שנים.

**אנשי החברה להגנת הטבע:**

1. הסנונית מרהיבה ביופייה ובכישרון התעופה האקרובטי שלה.
2. הסנונית היא מבין מלוות האדם הקדומות. בתרבויות מסוימות מוקירים אותה כציפור שמביאה שלום ושפע, וראוי שגם אצלנו יהי כך.
3. מהנה מאד לצפות ולעקוב אחרי הקינון של הסנונית שנעשה כל כך קרוב לאדם. אי לכך היא מהווה ציפור מצוינת למעקב של תלמידים ולחינוך לשמירת טבע. הרס הקינים סותר את ההשקעה החינוכית שנעשית ללמד את הלמידים לשמור על הטבע.
4. הקן הבנוי פתיתי בוץ הוא מלאכת מחשבת וכואב הלב להרוס עבודה כל כך מושקעת
5. המסירות ההורית של שני בני הזוג יכולים להוות דוגמה גם לבני אדם.

**בעל המרכז המסחרי ובעלי החנויות:**

1. הסנוניות מרעישות בציוציהן הגבוהים ומפריעות
2. הסנוניות גורמים ללכלוך רב בכניסה לחנויות, קשה לנקות זאת במכונת שטיפה ומיד זה מתלכלך שוב
3. הכינים נופלות למעמד הבגדים שאני מעמידה בחוץ
4. ניסית לשים מסמרים מעל שלט הכניסה אבל זה ממש מכער ומרחיק את הקונים
5. מרחיקות את הקונים ובכך גורמות לפגיעה כלכלית קשה.
6. הלשלשת של הסנוניות גורמת לנזק למכוניות החונות בחניון, שהוא גם נזק כספי, הן כיון שעל הנהגים לנקות את הרכב לעיתים קרובות והם כיון שהחומציות של הלשלשת גורמת נזק לצבע.